Luptătoarea Anastasia Nichita a devenit campioană mondială la tineret, după ce a cucerit medalia de aur la competiţia ce se desfăşurat în Slovacia. În finala categoriei de 59 de kilograme, Nichita a învins-o cu 5-4 pe japoneza Sae Nanjo.

Până a ajunge în finală, moldoveanca a trecut pe rând de sportive din Germania, Ucraina, China şi Kazahstan.



Medalia câştigată la turneul din Trnava este a treia medalie obţinută de Anastasia Nichita în acest an.

Sportiva originară din satul Tătăreşti, raionul Străşeni, a mai cucerit în luna august aurul la Campionatul European sub 20 de ani iar la Europenele sub 23 de ani s-a clasat pe treapta a doua a podiumului obţinând astfel medalia de argint.